CELEX: 32020R0642
Language: bg
Date: 2020-05-12 00:00:00
Title: Регламент за изпълнение (ЕС) 2020/642 на Комисията от 12 май 2020 година за одобряване на основното вещество L-цистеин в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (текст от значение за ЕИП)

13.5.2020   
               
               
                  BG
               
               
                  Официален вестник на Европейския съюз
               
               
                  L 150/134
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/642 НА КОМИСИЯТА
         от 12 май 2020 година
         за одобряване на основното вещество L-цистеин в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
         като има предвид, че:
         
                     (1)
                  
                  
                     На 9 февруари 2018 г. Комисията получи заявление от Soleo-EcoSolutions за одобрението на L-цистеин като основно вещество. Заявлението бе придружено от информацията, изисквана съгласно член 23, параграф 3, втора алинея.
                  
               
                     (2)
                  
                  
                     Комисията поиска научно съдействие от Европейския орган за безопасност на храните („Органът“). На 29 януари 2019 г. Органът представи на Комисията технически доклад относно L-цистеин (2). На 17 юли 2019 г. Комисията представи на Постоянния комитет по растенията, животните, храните и фуражите доклад за преразглеждане (3) и проект на настоящия регламент.
                  
               
                     (3)
                  
                  
                     Данните, предоставени от заявителя, показват, че L-цистеин отговаря на критериите за хранителен продукт съгласно определението в член 2 от Регламент (ЕО) № 178/2002 на Европейския парламент и на Съвета (4). Освен това веществото не се употребява предимно в растителната защита, но независимо от това е полезно като съставка на продукт, предназначен за целите на растителната защита. Поради това то трябва да се счита за основно вещество.
                  
               
                     (4)
                  
                  
                     Извършените анализи показват, че може да се очаква L-цистеин принципно да отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които са проучени и подробно описани в изготвения от Комисията доклад за преразглеждане. Поради това е целесъобразно L‐цистеин да бъде одобрено като основно вещество.
                  
               
                     (5)
                  
                  
                     В съответствие с член 13, параграф 2 от Регламент (ЕО) № 1107/2009 във връзка с член 6 от него и предвид съвременните научно-технически познания обаче е необходимо да бъдат включени определени условия за одобряването, които са изложени подробно в приложение I към настоящия регламент.
                  
               
                     (6)
                  
                  
                     В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (5) следва да бъде съответно изменено.
                  
               
                     (7)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Одобряване на основно вещество
            Веществото L-цистеин се одобрява като основно вещество в съответствие с посоченото в приложение I.
         
         
            Член 2
            Изменения на Регламент за изпълнение (ЕС) № 540/2011
            Регламент за изпълнение (ЕС) № 540/2011 се изменя в съответствие с приложение II към настоящия регламент.
         
         
            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 май 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  ЕОБХ (Европейски орган за безопасност на храните), 2019. Technical report on the outcome of the consultation with Member States and EFSA on the basic substance application for L-cysteine for use in plant protection as insecticide (Технически доклад за резултатите от консултацията с държавите членки и ЕОБХ във връзка със заявлението за одобрението на L-цистеин за употреба като инсектицид в растителната защита). Допълнителна публикация на ЕОБХ 2019: EN-1562 46 pp. doi:10.2903/sp.efsa.2019.EN-1562.
         
            (3)  Окончателен доклад за преразглеждане на основното вещество L-цистеин, финализиран от Постоянния комитет по растенията, животните, храните и фуражите на заседанието му от 24 март 2020 г., с оглед на одобрението на L-цистеин като основно вещество в съответствие с Регламент (ЕО) № 1107/2009 (SANTE/11056/2019).
         
            (4)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).
         
            (5)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
      
         
            ПРИЛОЖЕНИЕ I
            
                        Популярно наименование, идентификационни номера
                     
                     
                        Наименование по IUPAC
                     
                     
                        Чистота (1)
                        
                     
                     
                        Дата на одобрението
                     
                     
                        Специфични разпоредби
                     
                  
                        L-цистеин (E 920)
                        CAS № 52-89-1
                        EINECS: 200-157-7
                        (L-цистеинхидрохлорид)
                        CAS № 7048-04-6
                        EINECS: 615-117-8
                        (L-цистеинхидрохлорид монохидрат)
                     
                     
                        L-цистеинхидрохлорид (1:1)
                     
                     
                        Минимум 98,0 % L-цистеинхидрохлорид (на безводна основа)
                        За хранителни цели в съответствие с Регламент (ЕС) № 231/2012 на Комисията (2).
                        максимум 1,5 mg/kg As
                        максимум 5 mg/kg Pb
                     
                     
                        2.6.2020 г.
                     
                     
                        L-цистеин (E 920) се използва като смес с матрица (брашно, годно за хранителни цели) с концентрация от максимум 8 % (от L-цистеинхидрохлорид на безводна основа) в съответствие със специалните условия, включени в заключенията от доклада за преразглеждане относно L-цистеин (SANTE/11056/2019), и по-специално допълнения I и II към него.
                     
                  
               (1)  Допълнителни подробности за идентичността, спецификацията и начина на употреба на основното вещество са представени в доклада за преразглеждане.
            
               (2)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).
         
      
      
         
            ПРИЛОЖЕНИЕ II
            В част В от приложението към Регламент за изпълнение (ЕС) № 540/2011 се добавя следното вписване:
            
               
                           Номер
                        
                        
                           Популярно наименование, идентификационни номера
                        
                        
                           Наименование по IUPAC
                        
                        
                           Чистота (1)
                           
                        
                        
                           Дата на одобрението
                        
                        
                           Специфични разпоредби
                        
                     
                           „21
                        
                        
                           L-цистеин (E 920)
                           CAS № 52-89-1
                           EINECS: 200-157-7
                           (L-цистеинхидрохлорид)
                           CAS № 7048-04-6
                           EINECS: 615-117-8
                           (L-цистеинхидрохлорид монохидрат)
                        
                        
                           L-цистеинхидрохлорид (1:1)
                        
                        
                           Минимум 98,0 % L-цистеинхидрохлорид (на безводна основа)
                           За хранителни цели в съответствие с Регламент (ЕС) № 231/2012 на Комисията.
                           максимум 1,5 mg/kg As
                           максимум 5 mg/kg Pb
                        
                        
                           2.6.2020 г.
                        
                        
                           L-цистеин (E 920) се използва като смес с матрица (брашно, годно за хранителни цели) с концентрация от максимум 8 % (от L-цистеинхидрохлорид на безводна основа) в съответствие със специалните условия, включени в заключенията от доклада за преразглеждане относно L-цистеин (SANTE/11056/2019), и по-специално допълнения I и II към него.”
                        
                     
            
               (1)  Допълнителни подробности за идентичността, спецификацията и начина на употреба на основното вещество са предоставени в доклада за преразглеждане.